31. การประกอบธุรกิจของแต่ละสายผลิตภัณฑ์

1.  ชิ้นส่วนสำหรับเครื่องปรับอากาศภายในรถยนต์

  1) ลักษณะผลิตภัณฑ์

  ชิ้นส่วนสำหรับเครื่องปรับอากาศภายในรถยนต์ โดยส่วนใหญ่เป็นท่อที่ทำมาจากอลูมิเนียม
  นำมาขึ้นรูปและประกอบเข้ากับชิ้นส่วนโลหะต่างๆ
  และประกอบเป็นชุดจำหน่ายให้กับผู้ประกอบเครื่องปรับอากาศรายใหญ่ซึ่งจะส่งมอบและจำหน่ายให้แก่โรงงานผู้ผลิตรถยนต์ต่อไป
  ตัวอย่างของสินค้า เช่น Inlet/Outlet Pipe Assembly, Header, Suction Pipe,
  Flange Inlet/Outlet, Pipe and Hose Assembly, Liquid Pipe, Pipe
  Assembly with Flange, Discharge Pipe, Insulator Pipe Assembly,
  Hose-Heather Assembly, Compressor Part
  โดยสามารถแบ่งสายผลิตภัณฑ์ของกลุ่มธุรกิจรถยนต์ได้ดังนี้

  []

1.  Machine Part

  ผลิตภัณฑ์ Machine Part เป็นการขึ้นรูปจากวัตถุดิบประเภท อลูมิเนียม, Extradition, Dai
  – Casting, ท่อแสตนเลส, เหล็ก, ทองเหลือง โดยใช้เป็นส่วนประกอบสำหรับ
  ระบบแอร์รถยนต์, ปั๊มน้ำมันดีเซล, คอมเพรสเซอร์และชิ้นส่วนยานยนต์ เป็นต้น โดยผลิตภัณฑ์
  Machine Part จะผลิตเพื่อประกอบภายใน และส่งให้กับกลุ่มลูกค้า เช่น Valeo, Denso,
  Halla, Showa, Calsonic เป็นต้น

[]

[] []

2.  Aluminum Pipes

  ผลิตภัณฑ์ในกลุ่ม Aluminum Pipes เป็นการประกอบท่ออลูมิเนียมกับ Connector อลูมิเนียม
  โดยเป็นส่วนประกอบของระบบแอร์รถยนต์ซึ่งส่งให้กับลูกค้า Valeo, Denso, Halla, Showa,
  Calsonic เป็นต้น

[] []

[]

3.  Steel Pipes

  ผลิตภัณฑ์ในกลุ่ม Steel Pipes เป็นการประกอบท่อเหล็กกับ Bracket เหล็ก และมีการชุบผิว
  MF-Zn+3 และ EDP โดยเป็นส่วนประกอบของระบบระบายความร้อน ซึ่งมีกลุ่มลูกค้าหลักคือ
  Denso, Calsonic, Halla, เป็นต้น

[] []

[]

4.  Hose Assembly

  เป็นการประกอบท่ออลูมิเนียมกับสาย Hose ซึ่งใช้ในระบบแอร์รถยนต์ โดยผลิตในกลุ่มลูกค้า
  Valeo ซึ่งใช้ในรถยนต์ Mitsubishi Triton และ Pajero Sport
  ทั้งขายภายในประเทศและส่งออกต่างประเทศ

[] []

  ปริมาณการผลิตรถยนต์ในประเทศ ในช่วงปี 2547-2553

[]

  ที่มา : สมาคมอุตสาหกรรมยานยนต์ไทย

กลุ่มอุตสาหกรรมยานยนต์ สภาอุตสาหกรรมแห่งประเทศไทย

  ปริมาณการจำหน่ายรถยนต์ในประเทศ ในช่วงปี 2547-2553

  []

  ที่มา : สมาคมอุตสาหกรรมยานยนต์ไทย

กลุ่มอุตสาหกรรมยานยนต์ สภาอุตสาหกรรมแห่งประเทศไทย

  มูลค่าการส่งออกรถยนต์ในประเทศ ในช่วงปี 2547-2553

  []

  ที่มา : สมาคมอุตสาหกรรมยานยนต์ไทย

กลุ่มอุตสาหกรรมยานยนต์ สภาอุตสาหกรรมแห่งประเทศไทย

  จากปริมาณการผลิตรถยนต์ในปี 2552 จำนวน 1 ล้านคัน ในปี 2553ได้เพิ่มจำนวนเป็น 1.6
  ล้านคัน ซึ่งเป็นการเติบโต 60%
  โดยผลของการเติบโตมาจากแนวโน้มการปรับตัวของเศรษฐกิจโลกโดยภาพรวมดีขึ้นและมีการผลิตรถยนต์รุ่นใหม่สู่ตลาดในปี
  2553 เช่น Nissan March โดยการเติบโตในปี 2554 คาดว่าจะมีการเติบโตประมาณ 12%
  จากปี 2553 ซึ่งน่าจะเป็นการเติบโตของรถยนต์ในกลุ่ม ECO CAR
  ซึ่งจะใช้ประเทศไทยเป็นฐานการผลิตและส่งออกที่สำคัญเช่นเดียวกับรถกระบะ 1 ตัน.

  3) การตลาดและภาวะการแข่งขัน

  การทำตลาดของผลิตภัณฑ์

  สิ่งที่บริษัทมุ้งเน้นการทำตลาดของผลิตภัณฑ์ คือการ ให้ความสำคัญกับคุณภาพสินค้า
  และความพอใจของลูกค้าเป็นอันดับแรก จึงได้ดำเนินกลยุทธ์ด้านการตลาดมาอย่างต่อเนื่องคือ

1.  Quality First คำนึงถึงคุณภาพของสินค้าเป็นลำดับแรก

2.  Differentiation
    สร้างความหลากหลายของผลิตภัณฑ์และบริการเพื่อตอบสนองความต้องการทุกรูปแบบของสินค้า

3.  Cost Effectiveness สร้างผลิตภัณฑ์ที่มีคุณภาพในราคาที่ลูกค้าสามารถซื้อไปแข่งขันได้

4.  Quick Response ตอบสนองความต้องการของลูกค้าอย่างรวดเร็ว

5.  Flexible Manufacturing system
    ปรับระบบการผลิตให้ทันต่อสภาพแวดล้อมที่เปลี่ยนแปลงอย่างรวดเร็ว

6.  Focus on Products and Stakeholders
    ให้ความสำคัญกับผลิตภัณฑ์ที่เป็นมิตรกับสิ่งแวดล้อมและผู้มีส่วนได้เสียทั้งทางตรงและทางอ้อม

7.  Service Mind มีจิตวิญญาณและความตั้งใจในเรื่องการบริการ
    เพื่อให้ลูกค้าได้รับความพึงพอใจสูงสุด

  นอกจากแนวทางทั้ง 7 หัวข้อดังกล่าว กลยุทธ์ในปี 2554
  ได้มีการยกระดับบริษัทให้เป็นสากลมากขึ้น โดยจะนำระบบต่างๆ เข้ามาช่วยในการผลิต เช่น
  TPS (Toyota Production System) ซึ่งในปี 2553 ได้มีการเริ่ม Model Line ใน 3
  สายการผลิตของกลุ่มรถยนต์ ซึ่งสามารถเพิ่มประสิทธิผลในการผลิตและลดต้นทุนลงได้
  นอกจากนี้ยังมีการขอรับการส่งเสริม BOI
  เพื่อเปลี่ยนเครื่องจักรให้เป็นระบบอัตโนมัติและแยกสายการผลิตเพื่อรองรับในแต่ละลูกค้า

  จากภาวะการแข่งขันของอุตสาหกรรมรถยนต์
  ซึ่งอุตสาหกรรมรถยนต์ของไทยได้รับผลกระทบจากวิกฤตเศรษฐกิจอย่างมากในช่วงปลายปี 2551
  ต่อเนื่องถึงต้นปี 2552 อย่างไรก็ตาม ธุรกิจได้ค่อยๆ ฟื้นตัวอย่างช้าๆ นับตั้งแต่ไตรมาสที่ 2
  ของปี 2552 และฟื้นตัวกลับมาอย่างรวดเร็วในช่วงปี 2553 ที่ผ่านมา
  ซึ่งผลจากการกลับมาของอุตสาหกรรมรถยนต์ในปี 2553
  ซึ่งอาจจะทำให้ต้องคำนึงถึงสิ่งที่จะเกิดขึ้นต่อไปในช่วง 3 – 4 ปีข้างหน้า

  ประการแรก ความท้าทายจากข้อตกลงเขตการค้าเสรีอาเซียน (AFTA)
  นับเป็นทั้งโอกาสและภยันตรายสำหรับประเทศไทย
  โดยบริษัทรถยนต์ส่วนใหญ่มีโรงงานหลายแห่งในภูมิภาคอาเซียนจะเลือกผลิตรถยนต์ในประเทศที่มีต้นทุนการผลิตต่ำสุด
  และลดหรือยกเลิกการผลิตในประเทศที่มีต้นทุนการผลิตสูงกว่า
  แม้มีการคาดหมายว่าประเทศไทยจะได้เปรียบในการเปิดเสรีสินค้าหมวดยานยนต์
  แต่ก็ไม่ได้เปรียบมากมายอย่างที่คิด
  เพราะหากมีการกำหนดกฎระเบียบหรือภาษีอากรที่เป็นอุปสรรคต่ออุตสาหกรรมรถยนต์แล้ว
  บริษัทรถยนต์ก็มีแนวโน้มย้ายฐานการผลิตไปยังประเทศอื่นๆ
  ซึ่งปัจจุบันบริษัทรถยนต์ยังต้องเผชิญกับปัญหากฎระเบียบที่ไม่เอื้อต่อการลงทุนมากมายหลายประการในการดำเนินธุรกิจในประเทศไทย

  ประการที่สอง ความท้าทายในตลาดส่งออก
  โดยเดิมไทยสามารถส่งออกรถยนต์ไปยังต่างประเทศจำนวนมากโดยอาศัยข้อได้เปรียบของรถยนต์กระบะ
  1 ตัน เนื่องจากตลาดภายในประเทศมีขนาดใหญ่ ขณะที่เป็นตลาดเฉพาะ (Niche Market)
  สำหรับประเทศอื่นๆ ทำให้ไม่คุ้มที่จะผลิตเองในประเทศ
  ส่งผลทำให้บริษัทรถยนต์ย้ายฐานการผลิตรถยนต์ประเภทนี้มายังประเทศไทย
  และในปัจจุบันได้มีการส่งเสริมการลงทุนประเภทใหม่ คือ รถยนต์ประหยัดพลังงานมาตรฐานสากล
  หรืออีโคคาร์ ซึ่ง Nissan March ได้เปิดตัวในปี 2553 Honda Brio ได้เปิดตัวในปี 2554
  ส่วนค่ายของ Mitsubishi จะเปิดตัวในปี 2555
  ซึ่งนับเป็นโครงการที่ได้รับความสนใจจากประชาชนไทยจำนวนมาก
  เนื่องจากเป็นโอกาสดีที่จะได้ซื้อรถยนต์ขนาดเล็กและประหยัดน้ำมัน
  ขณะเดียวกันรัฐบาลได้ตั้งเป้าหมายให้รถยนต์แบบนี้เป็นเสาอีกแท่งหนึ่งควบคู่ไปกับรถยนต์กระบะ
  แต่การแข่งขันในตลาดโลกของรถยนต์ประเภทนี้รุนแรงกว่ารถยนต์กระบะอย่างมากอยู่แล้ว
  เนื่องจากเป็นตลาดรถยนต์ขนาดใหญ่มาก โดยเฉพาะในยุคปัจจุบันที่น้ำมันมีราคาแพง
  ยิ่งทำให้การแข่งขันในตลาดรถยนต์ประเภทนี้ทวีความรุนแรงมากขึ้น
  เนื่องจากประชาชนในประเทศต่างๆ นิยมซื้อรถยนต์ประเภทนี้มากขึ้น

  ประการที่สาม ความท้าทายจากอุตสาหกรรมรถยนต์ต่างประเทศ
  โดยประเทศไทยต้องเผชิญกับความท้าทายสำคัญของอุตสาหกรรมรถยนต์ประเทศเพื่อนบ้านในอาเซียน
  โดยเฉพาะจากมาเลเซียซึ่งเป็นฐานการผลิตรถยนต์นั่งส่วนบุคคลขนาดใหญ่
  ส่วนอินโดนีเซียและเวียดนามตลาดภายในประเทศเติบโตอย่างรวดเร็ว
  ทำให้มีแนวโน้มจะเป็นฐานการผลิตที่สำคัญมากขึ้นเรื่อยๆ ในอนาคต

  ประการที่สี่
  ความท้าทายจากเทคโนโลยีรถยนต์ไฟฟ้าซึ่งจะทำให้รถยนต์แบบใช้เครื่องยนต์สันดาปภายใน
  (Internal Combustion Engine – ICE) กลายเป็นเทคโนโลยีล้าสมัยในช่วง 10
  ปีข้างหน้า เหมือนกับปัจจุบันที่เราเปลี่ยนโทรทัศน์มาเป็นแบบจอ LCD
  ส่วนโทรทัศน์เดิมแบบหลอดภาพ CRT ต้องขายลดราคาแบบลดแลกแจกแถม

  เทคโนโลยีปัจจุบัน คือ รถยนต์แบบ Full Hybrid
  แม้สามารถขับเคลื่อนได้ทั้งจากพลังงานจากเครื่องยนต์แบบสันดาปภายในและจากพลังงานไฟฟ้าจากแบตเตอรี่
  แต่พลังงานทั้งหมดของรถยนต์ยังคงมาจากเครื่องยนต์แบบสันดาปภายใน
  เพียงแต่นำพลังงานจากเครื่องยนต์บางส่วนไปปั่นเครื่องกำเนิดไฟฟ้าเพื่อป้อนแบตเตอรี่ของรถยนต์เท่านั้น
  ไม่สามารถเสียบปลั๊กเพื่อชาร์จแบตเตอรี่รถยนต์ได้

  ในอนาคตเทคโนโลยีจะนำไปสู่รถยนต์แบบใหม่ คือ Plug-in Hybrid
  โดยรถยนต์แบบใหม่นี้กำลังกล่าวถึงกันมาก คือ รถยนต์ Volt ของค่ายบริษัท GM
  ซึ่งพลังงานไฟฟ้าจะมาจากการเสียบปลั๊กไฟฟ้าเป็นหลัก
  สำหรับเครื่องยนต์จะใช้ในยามฉุกเฉินเท่านั้น
  โดยแบตเตอรี่แบบลิเธียมไอออนของรถยนต์แบบนี้จะมีความจุไฟฟ้าสูงถึง 16 หน่วย
  (กิโลวัตต์-ชั่วโมง) เมื่อชาร์จเต็มที่แล้ว (สามารถใช้ประโยชน์ได้จริง 8.8 หน่วย)
  รถยนต์สามารถแล่นได้ระยะทางไกลถึง 64 กิโลเมตร

  []

  ประเด็นสำคัญที่ไทยต้องขบคิด คือ
  โดยส่วนสำคัญของอุตสาหกรรมรถยนต์ไทยจะพัฒนาอย่างไรให้ก้าวทันเทคโนโลยีแห่งอนาคต
  โดยปัจจุบันแม้ไทยจะมีการผลิตรถยนต์แบบ Full Hybrid ไปบ้างแล้ว คือ
  รถยนต์คัมรี่ของค่ายโตโยต้า แต่ปริมาณการผลิตไม่มากนัก
  และใช้อุปกรณ์ขับเคลื่อนสำหรับรถยนต์ไฮบริดจากต่างประเทศเป็นหลัก ดังนั้น
  จะต้องศึกษาทิศทางในอนาคตว่าจะพัฒนาไปสู่การผลิตชิ้นส่วนรถยนต์ไฮบริดและรถยนต์ไฟฟ้าภายในประเทศอย่างไร
  เพื่อก้าวให้ทันเทคโนโลยี Full Hybrid ก่อนไปสู่เทคโนโลยี Plug-in Hybrid
  และก้าวอีกขั้นหนึ่งไปสู่เทคโนโลยีรถยนต์ไฟฟ้าหรือ Electric Vehicle ในอนาคต

  4) สัดส่วนการจัดจำหน่าย

  []

  ในปี 2553 ธุรกิจในกลุ่มรถยนต์ของบริษัทฯ เติบโตจากปี 2552 78%
  อันเนื่องมาจากธุรกิจของรถยนต์ของโลกและภายในประเทศกลับมาฟื้นตัว
  และการสั่งซื้อเพิ่มขึ้นจากกลุ่มลูกค้าเก่าและลูกค้าใหม่ ซึ่งทำให้ยอดขายในปี 2553
  ของกลุ่มรถยนต์ตลอดทั้งปีมากกว่า 520 ล้านบาท โดยมีสัดส่วนของลูกค้าในประเทศ 97%
  และส่งออก 3% ซึ่งในกลุ่มของการส่งออก
  ถึงแม้ว่าจะมีสัดส่วนลดลงแต่มีมูลค่าเป็นจำนวนเงินเพิ่มขึ้นจากกลุ่มลูกค้า Valeo, Delphi
  India และ Australia รวมถึงลูกค้าใหม่อย่าง Norma Group ของ Australia

  โดยถ้าเทียบในกลุ่มของผู้ผลิตชิ้นส่วนแอร์รถยนต์ เช่นเดียวกันในด้านยอดขาย บริษัทฯ
  จะอยู่ในกลุ่ม 3
  อันดับแรกของผู้ผลิตชิ้นส่วนแอร์รถยนต์ประเภทท่อเนื่องจากการมีลูกค้าที่หลากหลายและผลิตภัณฑ์ที่ครอบคลุมมากกว่า
  ผู้ผลิตรายอื่นๆ ในประเทศ

  โดยในปี 2554 คาดว่าในการผลิตชิ้นส่วนรถยนต์มีแนวโน้มเติบโตจากปี 53 ประมาณ 20%
  ซึ่งยอดขายของชิ้นส่วนรถยนต์ คาดว่าจะมากกว่า 600 ล้านบาท
  โดยมุ่งเน้นในกลุ่มลูกค้าเก่าแต่จะสร้างความหลากหลายในผลิตภัณฑ์ที่ทางบริษัทฯ
  มีศักยภาพในการผลิต เช่น Machine Part, การขึ้นรูปโลหะแผ่น และชิ้นส่วนพลาสติก เป็นต้น

  5) ขั้นตอนการผลิต

  - Machine Part - Aluminum Pipes

[]

- Steel Pipe - Hose Assembly

[]

  6) กำลังการผลิตสำหรับปี 2554

  []

  Working Hour 8 Hour (1 Shift)

  Working Day 26 Day/month.

1.  ชิ้นส่วนอุปกรณ์เครื่องปรับอากาศสำหรับอาคารที่อยู่อาศัยและเครื่องทำความเย็น

  ประกอบด้วย ชิ้นส่วนเครื่องปรับอากาศภายในอาคาร ชิ้นส่วนคอมเพรสเซอร์ โลหะแผ่นขึ้นรูป
  ชิ้นส่วนพลาสติก อุปกรณ์แลกเปลี่ยนความร้อน โดยมีรายละเอียดดังนี้

  4.2.1 ชิ้นส่วนเครื่องปรับอากาศภายในอาคาร

  1) ลักษณะผลิตภัณฑ์ และบริการ

  เครื่องปรับอากาศโดยทั่วไปแล้วจะมีส่วนประกอบ 2 ส่วนด้วยกัน คือ

  ส่วนที่หนึ่ง Outdoor หรือเรียกทั่วไปว่าคอยล์ร้อน ซึ่งจะทำหน้าที่ระบายความร้อน

  ส่วนที่สอง Indoor หรือเราเรียกว่า คอยล์เย็น ซึ่งจะทำหน้าที่ ทำให้ห้องที่ติดตั้งนั้นเย็น
  ซึ่งจะมีขนาดใหญ่ หรือเล็ก ตามขนาดของห้องที่นำไปติดตั้ง

  []

  นอกจากนี้ ยังมีเครื่องปรับอากาศบางรุ่นที่นำเอา Outdoor และ Indoor
  ไว้ในเครื่องเดียวกันก็มี ทั้งนี้แล้วแต่ความสะดวกของผู้ใช้ ในส่วนที่บริษัทฯ
  ทำการผลิตอยู่ปัจจุบันเป็นท่อทองแดง ซึ่งทำหน้าที่เชื่อมต่อระหว่าง Outdoor และ Indoor
  เข้าด้วยกัน หรือเรียกว่า Pipe kit และชิ้นส่วนที่ใช้ประกอบภายในตัว Indoor เอง อันได้แก่
  Inlet Tube และ Outlet Tube ซึ่งเป็นทางเข้าและทางออกของน้ำยาใน Indoor
  และชิ้นส่วนที่ใช้ประกอบในตัว Outdoor อันได้แก่ Header pipe , Suction tube ,
  Discharge tube และ Capillary tube ซึ่งจะเป็นทางเข้าและทางออกของน้ำยาที่
  Outdoor

  2) การตลาดและภาวะการแข่งขัน

  ปัจจุบันคงปฏิเสธไม่ได้ว่าโลกของเราร้อนขึ้นทุกวัน ๆ
  สภาพแวดล้อมมีความแปรปรวนอยู่ตลอดเวลา ความต้องการเครื่องปรับอากาศจึงเพิ่มมากขึ้นเรื่อย
  ๆ ประกอบกับรัฐบาลมีนโยบาย เก็บภาษีสรรพสามิต 0%
  ส่งผลให้ธุรกิจเครื่องปรับอากาศเติบโตขึ้นตามลำดับ

  บริษัทฯ มีความชำนาญและประสบการณ์ ในการผลิตชิ้นส่วนมากว่า 30 ปี ซึ่งบริษัทฯ
  ใช้หลักการที่ว่า คุณภาพดี ต้นทุนต่ำ ส่งมอบตรงเวลา และบริการตลอด 24 ชม. นอกจากนั้น
  บริษัทฯ ยังมีความสัมพันธ์ที่ดีกับลูกค้าทุกระดับชั้น
  ดังจะเห็นได้จากยอดขายของบริษัทฯที่โตขึ้นตามลำดับทุกปีๆ

  กลุ่มลูกค้าของบริษัทฯ จะเป็นลูกค้าที่มีชื่อเสียงเป็นที่รู้กันดีในตลาด เช่น

  1) กลุ่มลูกค้าที่เป็นญี่ปุ่น เช่น Daikin, Mitsubishi, Fujitsu, Sharp, Panasonic

  2) กลุ่มลูกค้าจากเกาหลี LG, Samsung

  3) กลุ่มลูกค้าจากจีน เช่น Haier

  4 ) กลุ่มลูกค้าจาก อเมริกา เช่น Singer

  โดยบริษัทฯ นำสินค้าส่งมอบโดยตรงที่โรงงาน เพื่อให้ลูกค้านำไปประกอบเครื่องปรับอากาศ
  และนอกจากนี้ ยังมีบางส่วนส่งขายโดยตรงไปยังต่างประเทศอีกด้วย จึงถือได้ว่าบริษัทฯ
  มีความได้เปรียบสูงกว่าคู่แข่งขันมาก ด้วยเหตุผลที่ว่า บริษัทฯ สามารถผลิตชิ้นส่วนได้หลากหลาย
  ซึ่งมีทั้งที่ทำด้วย ทองเหลือง ทองแดง เหล็ก พลาสติก และอลูมิเนียม
  ซึ่งลูกค้าสามารถมาซื้อที่เราได้ครบ โดยไม่ต้องไปซื้อจากหลาย ๆ ที่
  ซึ่งเป็นการสะดวกและง่ายต่อการสั่งซื้อ และยังมีความยืดหยุ่นกันเองในกลุ่ม
  ซึ่งสามารถช่วยเหลือการผลิตซึ่งกันละกันได้ในกรณีที่จำเป็น เพราะมีขบวนการผลิตที่เหมือนกัน

  อุตสาหกรรมเครื่องปรับอากาศ การแข่งขันทวีความรุนแรงขึ้นตามลำดับ
  คู่แข่งขันต่างหากลยุทธ์ต่าง ๆ มาใช้เพื่อให้สินค้าของตัวเองมีส่วนแบ่งทางการตลาดเพิ่มมากขึ้น
  แต่ไม่ว่าจะเป็นค่ายญี่ปุ่น เกาหลี จีน อเมริกา จะมีการแข่งขันที่รุนแรงขึ้นปานใด บริษัทฯ
  ก็ยังคงได้รับความไว้วางใจให้ผลิตชิ้นส่วนเครื่องปรับอากาศ
  อันเนื่องมาจากชื่อเสียงและประสบการณ์ของบริษัทฯเป็นที่ยอมรับของลูกค้า

  ปริมาณการผลิตเครื่องปรับอากาศภายในประเทศ ในช่วงปี 2547-2553

  []

  ที่มา : สภาอุตสาหกรรมไทย

  ปริมาณการส่งออกเครื่องปรับอากาศภายในประเทศ ในช่วงปี 2547-2553

  []

  ที่มา : สภาอุตสาหกรรมไทย

  3) กรรมวิธีการผลิต

  บริษัทฯ มีการสั่งซื้อวัตถุดิบ ซึ่งส่วนใหญ่จะเป็นทองแดงโดยตรงจากโรงงานผู้ผลิต
  แล้วนำเข้าสู่ขบวนการผลิต เพื่อไปแปรสภาพเป็นสินค้าและส่งมอบให้ลูกค้าเพื่อนำไปประกอบต่อไป

  --------- ------ ------------- ------ ------------------ ------ ----------
  วัตถุดิบ            ขบวนการผลิต           สินค้า                      ลูกค้า

  ทองแดง           ตัด                   In Let Pipe               Daikin,

                   ดัด                   Out Let Pipe              Sharp,

                   ขึ้นรูป                 Suction pipe              Fujitsu,

                   เชื่อมประกอบ           Discharge Pipe            LG

                   บรรจุ                 Capillary Tube            Etc.
  --------- ------ ------------- ------ ------------------ ------ ----------

  ปัจจุบันบริษัทฯ มีกำลังการผลิตประมาณ 1ชิ้น / ปี โดยมีโรงงานที่สามารถผลิตชิ้นส่วนได้ทั้งหมด
  5 โรงงาน วัตถุดิบที่ใช้สามารถที่จะหาซื้อจากแหล่งผลิตได้ทั้งภายในประเทศ และต่างประเทศ
  โดยปัจจุบันมีการสั่งซื้อจากภายในประเทศไทยประมาณ 70% และซื้อจากต่างประเทศประมาณ
  30% ซึ่งทั้งนี้จะคำนึงถึงคุณภาพ และต้นทุนที่ขายให้กับลูกค้า

  4) ด้านวัตถุดิบ

  วัตถุดิบที่ใช้ในการผลิตส่วนใหญ่จะเป็นมาตรฐานตามข้อกำหนด
  ของโรงงานผู้ผลิตวัตถุดิบเป็นหลักและยังต้องปฏิบัติตามข้อกำหนดต่างๆที่ทางโรงงานผู้ผลิตได้ถือปฏิบัติตามมาตรฐานสากล
  ซึ่งระยะเวลาในการผลิตพร้อมส่งมอบจะใช้เวลาประมาณ 1-2
  สัปดาห์ขึ้นอยู่กับความยากง่ายของการผลิต ซึ่งทางบริษัทจะเป็นผู้ควบคุมวัน เวลา จำนวน
  ที่ต้องการให้กับผู้ผลิตวัตถุดิบเพื่อให้ผู้ผลิตส่งมอบตามกำหนด

  ในปัจจุบันทางบริษัทฯจะทำการตรวจสอบโรงงานผู้ผลิตวัตถุดิบทุกประเภทว่าได้ปฏิบัติตามข้อกำหนดที่ได้วางไว้หรือไม่
  เพื่อสร้างความมั่นใจให้กับลูกค้าว่าทางบริษัทได้นำวัตถุดิบที่ดีมีคุณภาพตามที่ลูกค้าต้องการมาผลิตเพื่อส่งขายให้กับลูกค้า

  5) ด้านเครื่องจักร

  เครื่องจักรที่ทางบริษัทฯใช้ในการผลิต ส่วนใหญ่จะเป็นเครื่องจักรจากประเทศญี่ปุ่น ไต้หวัน
  และบางส่วนเป็นเครื่องจักรที่ทางบริษัทจัดสร้างขึ้นมาเองเพื่อรองรับกระบวนการผลิตชิ้นงานโดยเฉพาะดังนั้นทางบริษัทฯจึงมีความเชื่อมั่นในด้านเครื่องจักรเป็นอย่างมาก
  ด้วยระบบการบริหารจัดการของทางบริษัทฯเราพยายามที่จะใช้เครื่องจักรที่มีคุณสมบัติด้านการใช้งานที่ใกล้เคียงกันมากที่สุดเพื่อลดอัตราเสี่ยงในกรณีที่เครื่องจักรมีปัญหาเราสามารถมีเครื่องจักรทดแทนกันได้
  จึงสามารถลดความเสี่ยงในด้านเครื่องจักรของทางบริษัทฯได้เป็นอย่างดี นอกจากนี้
  ด้วยประสบการณ์ในธุรกิจนี้มากว่า 30 ปี
  จึงทำให้บริษัทฯมีสายสัมพันธ์ที่ดีเป็นอย่างมากกับบริษัทผู้ผลิตเครื่องจักรต่างๆ
  ช่วยให้บริษัทฯสามารถจัดหาเครื่องจักรเพิ่มเติมในยามที่ต้องการภายในระยะเวลาอันสั้น
  ด้วยราคาที่เหมาะสม

  6) ด้านแรงงานและการผลิต

  บริษัทฯ
  มีศักยภาพในด้านการผลิตชิ้นส่วนเครื่องปรับอากาศที่ทำจากท่อทองแดงเป็นเวลานานหลายปี
  จึงส่งผลให้พนักงานของบริษัทฯ มีทักษะ ความเชี่ยวชาญ
  และประสบการณ์ในเรื่องการผลิตชิ้นส่วนเครื่องปรับอากาศที่ทำจากท่อทองแดงเป็นอย่างมาก
  จนสามารถทำให้บริษัทเป็นที่ยอมรับในวงการผู้ผลิตชิ้นส่วนเครื่องปรับอากาศและยังคงรักษาระดับเพื่อที่จะเจริญเติบโตไปพร้อมกับอุตสาหกรรมและธุรกิจเครื่องปรับอากาศตลอดไป

  ด้วยระบบการบริหารจัดการที่ทันสมัยและมีธรรมาภิบาลการดูแลพนักงานประหนึ่งสมาชิกในครอบครัว
  การฝึกอบรมบุคลากรอย่างต่อเนื่อง ตลอดจนการบริหารผลตอบแทนของพนักงานที่เป็นธรรม
  ส่งผลให้บริษัทฯสามารถรักษาบุคลากรที่มีคุณภาพไว้ได้
  และมีสัมพันธภาพที่ดีระหว่างบริษัทฯกับพนักงาน

  บริษัทฯกำลังปรับปรุงปรับเปลี่ยนกระบวนการผลิตให้เหมาะสมกับสถานการณ์ปัจจุบันโดยพยายามใช้เครื่องจักรมาทดแทนแรงงานเพื่อเป็นการลดต้นทุนด้านการผลิตลงแต่ในส่วนงานที่จำเป็นจะต้องใช้แรงงานคนมาเกี่ยวข้องทางบริษัทฯมีทีมงานสรรหาและคัดเลือกที่แข็งแกร่งในการคัดเลือกบุคลากรที่จะเข้ามาเสริมกำลังการผลิตและมีหลักสูตรการอบรมให้กับพนักงานที่จะเข้ามาช่วยในการผลิตในแต่ละจุดงานโดยเฉพาะ
  ซึ่งจะได้รับการอบรมโดยผู้เชี่ยวชาญเฉพาะทางโดยตรง

  4.2.2 ชิ้นส่วนคอมเพรสเซอร์

  1) ลักษณะของผลิตภัณฑ์

  []

  คอมเพรสเซอร์นับเป็นหัวใจสำคัญของเครื่องทำความเย็น ซึ่งเป็นสิ่งที่จะขาดไม่ได้
  ไม่ว่าจะเป็นเครื่องปรับอากาศ ตู้เย็น ตู้แช่ ซึ่งล้วนแต่ต้องใช้คอมเพรสเซอร์ทั้งนั้น
  ชิ้นส่วนที่นำมาประกอบเป็น คอมเพรสเซอร์ส่วนใหญ่จะทำด้วยเหล็ก ทองแดง ลวดทองแดง
  และทองเหลือง นำมาประกอบร่วมกันเป็นคอมเพรสเซอร์

  สำหรับชิ้นส่วนที่บริษัทฯ ผลิตนั้นส่วนใหญ่ทำจากทองแดง เช่น Suction Pipe, Muffler
  Pipes, Oil Pipe, Discharge Pipe

[TABLE]

  และมีบางส่วนที่ทำด้วยเหล็กชุบทองแดง เช่น In Let tube

  []

  2) การตลาดและภาวะการแข่งขัน

  อุตสาหกรรมคอมเพรสเซอร์จะเจริญเติบโตคู่ไปกับอุตสาหกรรมเครื่องทำความเย็น ไม่ว่าจะเป็น
  เครื่องปรับอากาศ ตู้เย็น ตู้แช่อาหารฯ
  รวมทั้งรถยนต์ที่มีการเจริญเติบโตควบคู่กันไปกับการเติบโตของคอมเพรสเซอร์ด้วยเช่นกัน

  ปัจจุบัน

  ผู้ผลิตคอมเพรสเซอร์ในประเทศไทย อาจกล่าวได้ว่าเป็นลูกค้าของบริษัทฯ เกือบทั้งสิ้น เช่น
  Siam Compressor , Hitachi Compressor , Kulthorn Kirby , Copeland ,
  Fujitsu , Daikin Compressor, LG
  etc.เพราะฉะนั้นไม่ว่าจำนวนการผลิตจะเป็นอย่างไรบริษัทฯก็จะเติบโตตามธุรกิจของลูกค้าที่เติบโตขึ้น

  กลุ่มลูกค้า

  เป้าหมายของบริษัทฯ ส่วนใหญ่จะเป็นลูกค้าที่ผลิตคอมเพรสเซอร์
  เพื่อส่งมอบให้กับโรงงานที่ประกอบเครื่องทำความเย็น
  ซึ่งมีทั้งที่จำหน่ายในประเทศและส่งออกไปยังต่างประเทศ

  ปริมาณการผลิตคอมเพรสเซอร์ภายในประเทศ ในช่วงปี 2547-2553

  []

  ที่มา : สภาอุตสาหกรรมไทย

  ปริมาณการส่งออกคอมเพรสเซอร์ภายในประเทศ ในช่วงปี 2547-2553

  []

  ที่มา : สภาอุตสาหกรรมไทย

  3) กรรมวิธีการผลิต

+--------+---+-------------+----+------------+---+-------------------+
| วัตถุดิบ  |   | ข           |    | สินค้า       |   | ลูกค้า              |
|        |   | บวนการแปรรูป |    |            |   |                   |
+--------+---+-------------+----+------------+---+-------------------+
| ทองแดง |   | ตัด          |    | Suction    |   | Siam Compressor   |
|        |   |             |    | Pipe       |   |                   |
+--------+---+-------------+----+------------+---+-------------------+
| เหล็ก   |   | ดัด          |    | Muffler    |   | Hitachi           |
|        |   |             |    | Pipe       |   | Compressor,       |
|        |   | ขึ้นรูป        |    |            |   |                   |
|        |   |             |    | Oil Pipe   |   | Kulthorn kirby,   |
|        |   | เชื่อม        |    |            |   | Fujitsu,          |
|        |   |             |    | Discharge  |   |                   |
|        |   | ตรวจสอบ     |    | Pipe       |   | Copeland          |
|        |   |             |    |            |   |                   |
|        |   | บรรจุ        |    | Inlet Tube |   | Daikin            |
|        |   |             |    |            |   | Compressor,       |
|        |   |             |    |            |   |                   |
|        |   |             |    |            |   | LG                |
|        |   |             |    |            |   |                   |
|        |   |             |    |            |   | etc.              |
+--------+---+-------------+----+------------+---+-------------------+

  4) ด้านแรงงาน

  เนื่องจากธุรกิจที่ทำอยู่จะเป็น Seasonal และบริษัทฯ เอง ก็มีการผลิตชิ้นส่วนมายาวนาน
  ชื่อเสียงของบริษัทฯ ก็เป็นที่รู้จักและยอมรับกันในวงการอุตสาหกรรม บริษัทฯ
  มีการดูแลและรักษาพนักงานที่มีความรู้ ความสามารถ มีทักษะไว้
  และนอกจากนี้นโยบายของบริษัทฯยังมีการติดต่อกับสถาบันการศึกษา
  เพื่อรับนักศึกษาเข้ามาทำงานร่วมกับบริษัทฯ ด้วย

  5) ด้านเครื่องจักร

  เนื่องจากขบวนการผลิตของเราไม่มีขั้นตอนที่ยุ่งยากมากนัก กล่าวคือ จากวัตถุดิบ ตัด ขึ้นรูป ดัด
  เชื่อมประกอบ และบรรจุ
  เครื่องจักรที่ใช้ก็เป็นเครื่องจักรขนาดเล็กที่บริษัทฯสามารถซ่อมและสร้างได้เอง และในบริษัทฯ
  เองก็มีเครื่องจักรประเภทเดียวกันจำนวนมาก รวมทั้งในกลุ่มบริษัทฯ
  ก็ยังมีเครื่องจักรที่เหมือนกันสามารถใช้ผลิตทดแทนกันได้ เพราะฉะนั้น
  ปัญหาเรื่องเครื่องจักรเสียหรือกำลังการผลิตไม่เพียงพอน่าจะหมดไป

  6) ด้านลูกค้า

  ทางบริษัทฯ เองได้ทำการค้ากับลูกค้ามานาน มีความสัมพันธ์ที่ดีกับลูกค้า รวมตลอดถึงการส่งมอบที่
  ตรงต่อเวลา คุณภาพที่ดี และบริการที่เป็นเลิศ
  ทำให้เราได้รับความไว้วางใจจากลูกค้าเพิ่มมากขึ้น ดังจะเห็นได้จากอัตราการเติบโตของบริษัทฯ
  เพราะฉะนั้น โอกาสที่เราจะได้ชิ้นส่วนมาผลิตเพิ่มขึ้น น่าจะเป็นแนวโน้มที่ดี
  ยกเว้นลูกค้านั้นหยุดกิจการ

  4.2.3 อุตสาหกรรมโลหะขึ้นรูป

  สภาพการแข่งขันของผู้ผลิตเครื่องใช้ไฟฟ้าในประเทศจัดว่าอยู่ในระดับค่อนข้างรุนแรงผู้ประกอบการทุกรายต่างใช้กลยุทธ์ทางการตลาดทุกรูปแบบเพื่อกระตุ้นการตัดสินใจของผู้บริโภค
  ดังจะเห็นได้จากการที่ผู้ประกอบการผลิตเริ่มใช้กลยุทธ์ส่งเสริมการขายอย่างต่อเนื่องด้วยการปรับลดราคาจำหน่าย
  การขายระบบเงินผ่อนโดยไม่คิดอัตราดอกเบี้ย
  หรือออกแบบผลิตภัณฑ์ให้มีลักษณะที่แตกต่างจากคู่แข่งขัน อย่างเช่น การนำเทคโนโลยีแบบใหม่ ๆ
  มาใช้เพื่อดึงดูดลูกค้า หรือการออกแบบผลิตภัณฑ์ให้มีจุดเด่นเพื่อเพิ่มราคาของสินค้า
  เพื่อหวังกระตุ้นตลาดและชิงส่วนแบ่งกันอย่างเต็มที่ อย่างไรก็ดี
  การนำเข้าเครื่องใช้ไฟฟ้าจากประเทศจีนส่งผลให้ราคาของเครื่องใช้ไฟฟ้าหลาย ๆ
  ประเภทในประเทศมีการปรับตัวลดลงอย่างต่อเนื่อง
  และส่งผลให้มีการแข่งขันทางด้านราคาจากผู้ประกอบการและการใช้จ่ายของผู้บริโภคในตลาดของเครื่องใช้ไฟฟ้าเพิ่มมากขึ้น
  ในปัจจุบัน ประเทศไทยมีผู้ผลิตเครื่องใช้ไฟฟ้าชั้นนำมากกว่า 10 ราย โดยมีรายสำคัญอย่างเช่น
  Electrolux, LG, Toshiba และ Mitsubishi (เครื่องหมายการค้า)
  ซึ่งเป็นลูกค้าของกลุ่มบริษัท ส่วนสภาพการแข่งขันของผู้ผลิตชิ้นส่วนเครื่องใช้ไฟฟ้าอย่างเช่น
  โลหะขึ้นรูป ก็มีการแข่งขันค่อนข้างรุนแรง เนื่องจาก อุตสาหกรรมนี้ไม่ต้องอาศัยเทคโนโลยีขั้นสูง
  หรือบุคคลากรที่มีทักษะมากนัก ดังนั้นผู้ประกอบการรายใหม่จึงสามารถทำธุรกิจประเภทนี้ได้
  ส่งผลให้ จำนวนของผู้ประกอบการผลิตไม่ต่ำกว่า 200 ราย
  ซึ่งนอกเหนือจากผู้ประกอบการไทยที่เดิมมุ่งผลิตเพื่อใช้ในประเทศเท่านั้น
  ยังมีผู้ประกอบการที่เพิ่มขึ้นจากการย้ายฐานการผลิตจากต่างประเทศมายังประเทศไทย
  อย่างไรก็ดี เนื่องจากสินค้ามีอัตรากำไรข้างต้นค่อนข้างต่ำ
  ผู้ประกอบการรายใหม่มักจะขาดทุนและเลิกกิจการไปในที่สุด

  อย่างไรก็ตาม บริษัทฯ
  และบริษัทย่อยเน้นกลยุทธ์การดูแลและควบคุมคุณภาพทุกขั้นตอนของงานทุกชิ้นที่ผลิต
  และเทคโนโลยีจากเครื่องจักรที่ทันสมัย
  ตลอดจนพัฒนาผลิตภัณฑ์ด้วยระบบวิศวกรรมและการผลิตที่เป็นมาตรฐานรวมทั้งนโยบายในการบริหารความเสี่ยงของการดำเนินธุรกิจ
  คือ การไม่ดำเนินธุรกิจพึ่งพิงกับผลิตภัณฑ์ใดผลิตภัณฑ์หนึ่งเพียงอย่างเดียว
  แต่จะมุ่งตอบสนองต่อลูกค้าใน 2 กลุ่มหลัก คือ (1) กลุ่มผลิตชิ้นส่วนโลหะ เจาะ ตัด ปั๊ม
  พับและขึ้นรูปสำหรับกลุ่มชิ้นส่วนโลหะเครื่องใช้ไฟฟ้า (2) กลุ่มเครื่องแช่แข็งถนอมอาหาร
  โดยมีลูกค้ารายใหญ่ในแต่ละกลุ่มเป็นลูกค้าที่มีชื่อเสียง
  และมีเครือข่ายการจำหน่ายสินค้าทั้งในประเทศและประเทศต่าง ๆ ทั่วโลก
  อย่างไรก็ดีจากการที่บริษัทฯ
  และบริษัทย่อยมีความเชี่ยวชาญในการบริหารงานในด้านการผลิตและต้นทุนที่มีประสิทธิภาพ
  ส่งผลให้บริษัทและบริษัทย่อยได้รับความไว้วางใจจากลูกค้าและมีแนวโน้มจะมีการสั่งซื้อเพิ่มในอนาคต

  ในส่วนของการแข่งขันที่รุนแรงที่เกิดขึ้นจากชิ้นส่วนเครื่องใช้ไฟฟ้าที่มาจากประเทศจีนซึ่งมีราคาถูกกว่า
  เป็นปัจจัยที่ไม่ก่อให้เกิดผลกระทบต่อบริษัทมากนัก
  เนื่องจากสินค้าจากประเทศไทยและของกลุ่มบริษัทเป็นสินค้าที่มีคุณภาพและมีมาตรฐานมากกว่าสินค้าจากประเทศจีน
  และหากเปรียบเทียบกับผู้ผลิตอื่น ๆ ในภูมิภาคเอเซียด้วยกัน
  ผู้ผลิตจากประเทศไทยถือว่ามีศักยภาพในการผลิตที่สูงกว่า และยังคงมีความได้เปรียบผู้ผลิตอื่น ๆ
  เหล่านี้อยู่มาก เนื่องจากกลุ่มบริษัทมีอุตสาหกรรมที่เกี่ยวเนื่องกับการผลิตโลหะขึ้นรูปอย่าง
  อุตสาหกรรมการผลิตแม่พิมพ์ เครื่องกลและเครื่องจักรอัตโนมัติ ซึ่งทำให้การผลิตมีต้นทุนที่ต่ำ
  คล่องตัว และมีประสิทธิภาพมากกว่าคู่แข่ง
  โดยบริษัทเน้นกลุ่มลูกค้าผู้ผลิตเครื่องใช้ไฟฟ้าที่ให้ประเทศไทยเป็นฐานการผลิตเพื่อส่งออก

  เพื่อเพิ่มอัตรากำไรขั้นต้นของธุรกิจโลหะแผ่นขึ้นรูป ทางบริษัทจึงได้เริ่มเจาะตลาดลูกค้ากลุ่ม
  Electronic ซึ่งกระบวนการผลิตไม่ได้แตกต่างจากกลุ่มเครื่องใช้ไฟฟ้า แต่สิ่งที่แตกต่างคือ
  ค่าความละเอียดของชิ้นงานที่ใช้ในกระบวนการผลิตจนออกมาเป็นสินค้าสำเร็จรูปจะต้องมีความแม่นยำและถูกต้อง
  ซึ่งในปัจจุบันงานโลหะแผ่นขึ้นรูปสำหรับอุตสาหกรรมอีเล็กทรอนิกส์นั้น บริษัท มีลูกค้าหลัก คือ
  Celestica (Thailand) co., ltd. และ Delta Electronics (Thailand) PCL.

  1) กระบวนการผลิต

  หลังจากที่บริษัทสั่งซื้อวัตถุดิบจากโรงงานผู้ผลิต ซึ่งได้แก่ เหล็กแผ่น ทองแดง แผ่นอลูมินั่ม
  จะนำมาเข้าสู่กระบวนการผลิต
  จนเป็นสินค้าที่ถูกต้องตามที่ลูกค้าต้องการและนำไปส่งของตามจำนวน และเวลาที่ลูกค้าต้องการ
  โดยมีแผนภูมิกระบวนการผลิตดังนี้

  []

  2) ด้านวัตถุดิบ

  วัตถุดิบที่ใช้ในการผลิต ส่วนใหญ่จะเป็นขนาดมาตรฐานที่สามารถหาได้จากโรงงานผู้ผลิต
  ทั้งในและต่างประเทศ แต่เนื่องจากชิ้นงานบางชิ้นงานนั้น
  เป็นชิ้นส่วนที่ใช้เฉพาะในอุตสาหกรรมอิเล็กทรอนิกส์เท่านั้น จึงค่อนข้างที่จะหากยาก
  ยกตัวอย่างเช่น Insert nut ในรูปแบบต่างๆ ซึ่งถูกออกแบบมาให้ใช้เฉพาะผลิตภัณฑ์นั้นๆ
  ตามพื้นฐานการผลิตในประเทศต่างๆ

  ในส่วนของด้านราคาของวัตถุดิบนั้น ปัจจุบัน มีการเปลี่ยนแปลงอย่างรวดเร็ว
  ซึ่งเปลี่ยนแปลงตามภาวะเศรษฐกิจ แต่เนื่องจากราคาวัตถุดิบที่เป็น Sheet Metal นั้น
  มีมูลค่าไม่มากนักเมื่อเทียบกับราคาผลิตภัณฑ์ของลูกค้า ดังนั้น ราคาของวัตถุดิบ
  จึงไม่เป็นปัญหาสำหรับงาน Electronics Sheet Metal Works มากนัก
  สิ่งซึ่งลูกค้าของบริษัทฯต้องการมากกว่าคือคุณภาพที่เชื่อถือได้และการตอบสนองในด้านการส่งมอบและการบริการทางด้านเทคนิคที่รวดเร็ว
  ซึ่งบริษัทฯสามารถสร้างความมั่นใจให้กับลูกค้าตรงจุดต่างๆเหล่านี้ได้

  3) ด้านเครื่องจักร

  เครื่องจักรที่ใช้ในการผลิต เป็นเครื่องจักรที่มีเทคโนโลยี่สูง มีความซับซ้อน ยกตัวอย่างเช่น
  Turret Punch Machine, Breaking Machine (CNC Bending M/C) เป็นต้น
  แต่ทางบริษัทก็มีช่างที่ชำนาญเฉพาะทางไว้ดำเนินการผลิต
  และสามารถดูแลรักษาเครื่องจักรเหล่านี้ได้เป็นอย่างดี

  ถึงแม้ว่าบริษัทฯจะเพิ่งเข้ามาสู่ธุรกิจ Electronics Sheet Metal Works ได้ไม่นานนัก
  แต่ก็ไม่ใช่เรื่องยากสำหรับบริษัทฯ ที่จะปรับตัวและดำเนินการผลิต
  จนเป็นสินค้าที่มีคุณภาพส่งให้ลูกค้าตามความต้องการของลูกค้า
  สิ่งหนึ่งที่บริษัทฯเชื่อมั่นมาโดยตลอดคือสินค้าที่เราขายไม่ใช่กล่องเหล็กแต่เป็น Integrated
  Solution ที่เราจัดให้กับลูกค้าตั้งแต่ขั้นตอนการออกแบบผลิตภัณฑ์
  การออกแบบกระบวนการผลิตสำหรับสินค้าแต่ละชนิด การควบคุมคุณภาพ การส่งมอบที่ตรงต่อเวลา
  ตลอดจนถึงการบริการทั้งก่อนและหลังการส่งมอบ

  4) ด้านแรงงาน

  บริษัทฯ กำลังดำเนินการปรับเปลี่ยนจากการใช้แรงงานมาเป็นเครื่องจักรที่มีประสิทธิภาพสูง
  เพื่อลดต้นทุนการผลิต และควบคุมคุณภาพของสินค้า ส่งผลให้ในส่วนของแรงงานที่ใช้นั้น
  ไม่จำเป็นต้องใช้แรงงานที่มีทักษะสูงจึงทำให้สามารถหาได้ไม่ยากนัก
  และเมื่อพนักงานเหล่านี้ได้รับการอบรมตามระเบียบของบริษัทฯ ที่มีการจัดระบบการTraining
  อย่างดี พนักงานทุกคนก็จะมีความพร้อมก่อนเข้าสู่กระบวนการผลิต

  5) การตลาดและภาวะการแข่งขัน

  กลุ่มลูกค้าของบริษัทฯถือได้ว่า เป็นผู้จำหน่ายทาง Telecom Product รายใหญ่ของโลก
  มีผลิตภัณฑ์ที่หลากหลาย
  ในขณะที่บริษัทฯก็มีข้อได้เปรียบเมื่อเทียบกับคู่แข่งอื่นๆในด้านตำแหน่งสถานที่ที่อยู่ใกล้กับลูกค้าเป็นอย่างมาก
  ประกอบกับความสัมพันธ์ที่ดีกับลูกค้า ทำให้เชื่อว่า ถึงแม้ภาวะเศรษฐกิจ ณ
  ปัจจุบันของโลกและภายในประเทศไม่ค่อยดีนัก แต่ในทางกลับกัน ส่วนแบ่งการตลาดของบริษัท
  SNC ในธุรกิจนี้จะเพิ่มขึ้น เนื่องจากทางลูกค้า ได้เปลี่ยนมาใช้สินค้าภายในประเทศมากขึ้น
  ซึ่งถือว่าเป็นโอกาสที่ดีของบริษัทฯ

  4.2.4 ชิ้นส่วนพลาสติก

  1) ลักษณะผลิตภัณฑ์

  ลักษณะของผลิตภัณฑ์เป็นชิ้นส่วนพลาสติก เพื่อใช้ประกอบเครื่องใช้ไฟฟ้า ผลิตโดยระบบ
  INJECTION MOULDING เช่น ตู้เย็น พัดลม แอร์ เครื่องซักผ้า มอเตอร์ไซค์ และรถยนต์

  2) การตลาด และ ภาวะการแข่งขัน

  เครื่องใช้ไฟฟ้าที่จำหน่ายในประเทศ และ ส่งออกมีการแข่งขันกันเป็นอย่างมาก โดยเฉพาะ

  ในด้านราคาและการออกแบบ เพื่อความพึงพอใจของผู้บริโภคโดยเฉพาะอย่างยิ่งด้านราคา
  บริษัทที่มีต้นทุนสูง เครื่องจักรเก่า ประสิทธิภาพต่ำ จะมีปัญหามาก
  เนื่องจากลูกค้าจะกำหนดราคาชิ้นส่วนตามมาตรฐานของลูกค้า และขอลดราคาในแต่ละปี
  ซึ่งจะสวนทางกับค่าใช้จ่ายที่สูงขึ้น นอกจากนั้นลูกค้ายังใช้กลยุทธ์ในการแข่งขันโดยการรวมยอด
  ORDER เป็นยอดใหญ่โดยตัดผู้ผลิตรายเล็กออก เพื่อเป็นข้อต่อรองในการลดราคา
  จุดดังกล่าวถือว่าเป็นโอกาสของบริษัทฯในการที่จะแข่งขันโดยใช้ศักยภาพของเครื่องจักรใหม่
  และบุคคลกร ที่มีความชำนาญในการผลิต ทำให้ต้นทุนต่ำ
  สามารถแข่งขันในธุรกิจนี้ได้ต่อไปในอนาคต

  กลุ่มบริษัทฯ มีนโยบายในการสร้างความพึงพอใจให้ลูกค้าโดยใช้หลักการ SNC ONE STOP
  SERVICE โรงงานผลิตชิ้นส่วนพลาสติกจึงเข้ามาเป็นส่วนหนึ่งในการผลักดันให้ลูกค้าพึงพอใจ
  เมื่อมาติดต่อซื้อชิ้นส่วนกับ SNC แล้วจะได้ชิ้นส่วนเพื่อประกอบเป็นผลิตภัณฑ์ทั้งโลหะ และพลาสติก
  ซึ่งโรงงานพลาสติกเป็นส่วนหนึ่งในการพัฒนาร่วมกับลูกค้าเพื่อลดต้นทุนการผลิต และ
  เพิ่มคุณภาพของสินค้าให้มีมาตรฐานสูงขึ้น โดยบริษัทฯ
  รักษาระดับความเชื่อถือของลูกค้าโดยนำนโยบาย Q C D มาใช้คือ

  Q: (QUALITY) คุณภาพของสินค้าต้องเป็นไปตามมาตรฐานที่กำหนด โดยบริษัทได้รับการรับรอง
  ISO 9001, ISO14000 และ ISO 18000

  C: (COST) ต้นทุนที่สามารถตอบสนองต่อตลาดและแข่งขันได้โดยนำเครื่องจักร ใหม่ซึ่งมี
  เทคโนโลยีสูง การทำงานรวดเร็วและประหยัดพลังงาน

  D: (DELIVERRY) การส่งมอบตรงตามเวลา

3)  ด้านวัตถุดิบ

  วัตถุดิบที่ใช้ คือ เม็ดพลาสติกชนิดต่าง ๆ เช่น ABS , PP , PSGP , PSHI , PE,AS, PA
  ลูกค้าจะเป็นผู้กำหนดชนิดและเกรดต่าง ๆ ของวัตถุดิบเพื่อรักษาคุณภาพและราคาของวัตถุดิบที่ใช้
  98 % สามารถผลิตได้ในประเทศ มีบางชนิดที่ต้องสั่งจากต่างประเทศ
  เนื่องจากเป็นวัตถุดิบชนิดพิเศษ โดยราคาของวัตถุดิบ จะขึ้น- ลง ตามราคาตลาด
  แต่ลูกค้าจะใช้จำนวนการใช้ตกลงกับผู้ผลิตและยืนยันราคาเป็น ไตรมาส
  ซึ่งถ้ามีการปรับเปลี่ยนจะแจ้งล่วงหน้าเพื่อปรับราคาของชิ้นงานตามราคาวัตถุดิบ ปัจจุบันบริษัทฯ
  สั่งซื้อวัตถุดิบจากตัวแทนจำหน่ายของ ปูนซีเมนต์ และ ปตท.

4)  ด้านเครื่องจักร

  เครื่องจักรที่ใช้ในการผลิตพลาสติกเป็นเครื่องจักรใหม่จากต่างประเทศซึ่งที่มีเทคโนยีการผลิตสูง
  การทำงานรวดเร็วและประหยัดพลังงาน
  ดังนั้นบริษัทจึงมีความเชื่อมั่นในประสิทธิภาพการทำงานของเครื่องจักรเป็นอย่างมาก
  ตลอดจนวิธีการบริหารจัดการในการบำรุงรักษา
  ทำให้เครื่องจักรสามารถใช้งานได้ดีและมีประสิทธิภาพ

5)  ด้านแรงงาน

  บริษัทฯ มีทีมงานสรรหาและคัดเลือกบุคลากรที่มีความชำนาญ
  และมีหลักสูตรการอบรมที่จะเข้ามาช่วยในการทำงานในแต่ละจุดโดยเฉพาะ
  ทำให้บริษัทมีบุคลากรที่พร้อมสำหรับการผลิต

  4.2.5 อุปกรณ์แลกเปลี่ยนความร้อน

  1) ลักษณะผลิตภัณฑ์

  เครื่องทำความเย็นภายในบ้านหรือภายในตัวอาคารส่วนใหญ่เราจะนึกถึง
  เครื่องทำความเย็นประเภท เครื่องปรับอากาศ
  ซึ่งภายในเครื่องทำความเย็นประเภทนี้จะมีส่วนประกอบหลายๆ ชิ้นส่วน
  ในที่นี้เราจะขอกล่าวถึงชิ้นส่วนหลักในการถ่ายเทความร้อนหรือที่เรารู้จักกันดีว่า “คอยล์” (Heat
  Exchanger)
  ซึ่งมีทั้งประเภทคอยล์เย็นและคอยล์ร้อนซึ่งทำหน้าที่ส่งผ่านและแลกเปลี่ยนความเย็นหรือความร้อนภายในตัวเครื่องปรับอากาศ

  โครงสร้างของคอยล์โดยทั่วไปจะประกอบไปด้วยองค์ประกอบหลัก 3 ส่วนด้วยกันคือ

1)  แผ่นอลูมิเนียมขึ้นรูป (Aluminum Fin)
    ทำหน้าที่เป็นแผ่นครีบแลกเปลี่ยนความร้อนระหว่างอากาศภายนอกกับน้ำยาทำความเย็นที่ไหลอยู่ในท่อทองแดง

2)  ท่อทองแดงดัด (Hairpin)
    ทำหน้าที่เป็นเส้นทางการไหลของน้ำยาทำความเย็นเพื่อให้เกิดกลไกการแลกเปลี่ยนความร้อนกับอากาศภายนอก

3)  แผ่นประกบข้าง (Side Plate) ทำหน้าที่ประกบแผ่นอลูมิเนียมและท่อทองแดงเข้าด้วยกัน
    และใช้เป็นตัวกลางในการจับยึดตัวคอยล์เข้ากับโครงสร้างอื่นๆของเครื่องปรับอากาศ

  ซึ่งบริษัทฯ มีการผลิตชิ้นส่วนหลักทั้ง 3 ส่วนทั้งหมด
  และนำมาประกอบขึ้นเป็นคอยล์เย็นและคอยล์ร้อนเพื่อใช้ในกระบวนการผลิตเครื่องปรับอากาศต่อไป

2.  การตลาดและภาวะการแข่งขัน

  ตลาดและการแข่งขัน

  การแข่งขันในธุรกิจนี้นับได้ว่ามีอยู่พอสมควร
  ทั้งนี้เนื่องจากเป็นงานที่ลูกค้าของบริษัทฯผลิตเพื่อใช้เองส่วนหนึ่ง
  และซื้อมาจากผู้ผลิตคอยล์โดยเฉพาะอีกส่วนหนึ่ง ทำให้บริษัทฯ
  ต้องแข่งขันกับทั้งผู้ผลิตคอยล์อื่นๆและกับลูกค้าของบริษัทฯ อย่างไรก็ดี
  การที่บริษัทฯเน้นการทำธุรกิจในส่วนนี้ไว้ที่การผลิตเพื่อใช้ประกอบเครื่องปรับอากาศเอง
  ประกอบกับงานคอยล์เป็นงานที่บอบบางทำให้ต้นทุนด้านการขนส่งสินค้ามีค่อนข้างสูง
  ทำให้บริษัทฯยังคงมีข้อได้เปรียบทางด้านต้นทุนที่ถูกกว่าคู่แข่งรายอื่นๆอยู่พอสมควร
  ผลจากการที่เราได้รับคำสั่งซื้อจากลูกค้าFujitsu
  Generalให้ทำการผลิตอุปกรณ์แลกเปลี่ยนความร้อนเพื่อใช้ในเครื่องปรับอากาศของลูกค้าได้เอง
  แทนการใช้อุปกรณ์แลกเปลี่ยนความร้อนที่ส่งมาจากลูกค้าเหมือนในอดีต
  ส่งผลให้ในปีนี้บริษัทฯได้ทำการผลิตอุปกรณ์แลกเปลี่ยนความร้อนขึ้นมาเป็นจำนวนมาก
  โดยการผลิตกว่า 90%เป็นการผลิตเพื่อใช้ในเครื่องปรับอากาศแบบติดหน้าต่าง (Window Type
  Air-Conditioner) ของลูกค้า Fujitsu General ที่บริษัทฯประกอบเป็น OEM ให้
  ที่เหลือจะเป็นการผลิตเพื่อใช้ประกอบเป็นเครื่องปรับอากาศที่บริษัทฯประกอบและจำหน่ายออกไปยังลูกค้าต่างประเทศโดยตรง
  (ลูกค้ากลุ่ม ODM) ส่วนหนึ่ง
  และอีกส่วนหนึ่งจะเป็นการผลิตเพื่อจำหน่ายในรูปแบบของอุปกรณ์แลกเปลี่ยนความร้อน
  (ไม่ใช่ในรูปแบบของเครื่องปรับอากาศ) ไปยังผู้ผลิตเครื่องปรับอากาศที่อยู่ภายในประเทศ

  ภาวะการแข่งขัน

  จะเห็นได้ว่าการผลิตอุปกรณ์แลกเปลี่ยนความร้อนของบริษัทฯ
  เกือบทั้งหมดเป็นการผลิตเพื่อใช้ในเครื่องปรับอากาศที่บริษัทฯประกอบเองเป็นหลัก ดังนั้น
  ภาวะการแข่งขันจะเป็นไปในลักษณะของการแข่งขันกับลูกค้าของเราเอง กล่าวคือ
  ถ้าเรายังสามารถการควบคุมต้นทุนการผลิตฯให้ต่ำกว่าที่ลูกค้าผลิตเองได้
  ลูกค้าก็จะยังคงให้ความไว้วางใจให้บริษัทฯผลิตเพื่อใช้ในเครื่องปรับอากาศของเขาต่อไป
  ซึ่งบริษัทฯ
  เองก็ได้มีกิจกรรมและแผนงานในการควบคุมและปรับปรุงประสิทธิภาพในการผลิตอย่างต่อเนื่องเพื่อรักษาขีดความสามารถในการแข่งขันเอาไว้

3.  การจัดหาผลิตภัณฑ์หรือบริการ

1)  กรรมวิธีการผลิต

  บริษัทฯได้มีการสั่งซื้อวัตถุดิบหลัก ๆ ได้แก่

1)  อะลูมิเนียม Bare, Blue หรือสีต่าง ๆ
    ตามที่ลูกค้าต้องการและนำมาขึ้นรูปด้วยเครื่องปั๊มขึ้นรูปอะลูมิเนียม (Fin Press) ตาม
    pattern ที่ลูกค้ากำหนด

2)  ท่อทองแดง ประเภทท่อม้วน โดยนำมาผ่านขั้นตอนการตัดและดัดตามความยาวที่ต้องการ
    ด้วยเครื่องตัดและดัดท่อ (Hairpin Bender)
    นำอะลูมิเนียมที่ผ่านการขึ้นรูปเรียบร้อยด้วยเครื่องปั๊มอะลูมิเนียม (Fin Press)
    มาร้อยด้วยท่อทองแดง (Hairpin Tube) ที่ตัดไว้แล้วด้วยเครื่องตัดและดัดท่อ (Hairpin
    Bender) ขนาดของตัวคอยล์จะถูกตั้งไว้ด้วยโต๊ะร้อยคอยล์ด้วยกระบวนการร้อย (Insert
    Hairpin) นำคอยล์ที่ได้ดังกล่าวไปเข้าเครื่องอัดแน่น (Expander Machine)
    เพื่ออัดคอลย์ให้แน่นและได้ขนาดตรงตามข้อกำหนด หลังจากนั้นนำคอยล์ไปผ่านตู้อบร้อน (Dry
    oven) เพื่อขจัดน้ำมันที่มาจากกระบวนการก่อนหน้าด้วยอุณหภูมิประมาณ 160 ^(o)C
    เป็นเวลา 5 นาที และต่อด้วยกระบวนการประกอบคอยล์ (Coil Assembly) ด้วยการเชื่อม
    U-pipe และท่อเฮดเดอร์ (Header) ด้วยเครื่องเชื่อมอัตโนมัติหรือเชื่อมด้วยมือ (Auto/
    Manual Brazing)
    โดยทุกกระบวนการผลิตคอยล์ตั้งแต่เริ่มต้นจนสิ้นสุดกระบวนการจะต้องผ่านขั้นตอนการควบคุมคุณภาพที่มีมาตรฐานและตรงตาม
    Spec ของลูกค้า

2)  กำลังการผลิต

  ----------------------------------- -----------------------------------
  ขนาดเส้นผ่าศูนย์กลางท่อทองแดง            กำลังการผลิตต่อเดือน (ชิ้น)

  7.00 mm                             20,000

  7.94 mm                             22,000

  9.53 mm                             18,000

  รวม                                 60,000
  ----------------------------------- -----------------------------------

3)  การจัดหาวัตถุดิบ

  วัตถุดิบที่ใช้ในการผลิตส่วนใหญ่จะเป็นมาตรฐานตามข้อกำหนด
  ของโรงงานผู้ผลิตวัตถุดิบเป็นหลักและยังต้องปฏิบัติตามข้อกำหนดต่างๆที่ทางโรงงานผู้ผลิตได้ถือปฏิบัติตามมาตรฐานสากล
  โดยระยะเวลาในการผลิตพร้อมส่งมอบจะใช้เวลาประมาณ 1-2 สัปดาห์ และ 4-5
  สัปดาห์สำหรับอะลูมิเนียมขึ้นอยู่กับความยากง่ายของการผลิตวัตถุดิบ
  สำหรับท่อทองแดงบริษัทฯเลือกซื้อจากผู้ผลิตท่อทองแดงรายใหญ่ในประเทศเป็นหลัก
  ส่วนอลูมิเนียมนี้บริษัทฯจะนำเข้ามาจากต่างประเทศ (ประทศจีน) ซึ่งทางบริษัทจะเป็นผู้ควบคุมวัน
  เวลา จำนวน ที่ต้องการให้กับผู้ผลิตวัตถุดิบเพื่อให้ผู้ผลิตส่งมอบตามกำหนด

4)  ราคาของวัตถุดิบ

  สถานการณ์ในอดีตจนถึงปัจจุบัน ราคาวัตถุดิบมีการผันผวน เป็นอย่างมาก
  และเปลี่ยนแปลงค่อนข้างเร็ว อีกทั้งแผนการผลิตของลูกค้าก็ยังคงมีการปรับเปลี่ยนอยู่ตลอดเวลา
  เพื่อให้เหมาะสมกับสภาพแวดล้อม ทางบริษัทได้ทำการตกลงกับลูกค้าและผู้ผลิตวัตถุดิบ
  ในระบบการซื้อและขาย เช่น ทางบริษัทได้ทำการตกลงกับบริษัทลูกค้าในเรื่องการขายสินค้า
  จะใช้ราคาขายที่เป็นค่าเฉลี่ยของราคาซื้อทองแดง 2 เดือนย้อนหลังมาขายในเดือนปัจจุบัน
  ซึ่งในลักษณะเดียวกันทางบริษัทก็จะทำการตกลงกับทางผู้ผลิตทองแดงว่าเราจะทำการซื้อทองแดงในราคาเฉลี่ยย้อนหลัง
  2 เดือนเช่นกับเพื่อลดอัตราความเสี่ยงทางด้านราคาการซื้อขายได้มากขึ้น

  จ) ผลกระทบต่อสิ่งแวดล้อมจากกระบวนการผลิตหรือการกำจัดวัตถุดิบเหลือใช้

  วัตถุดิบที่ใช้ประกอบเป็นอุปกรณ์แลกเปลี่ยนความร้อน โดยส่วนใหญ่ก็จะประกอบด้วย เหล็ก,
  ทองแดง และอลูมิเนียม
  ซึ่งวัตถุดิบที่เหลือใช้จากกระบวนการผลิตก็จะถูกจำหน่ายออกไปยังผู้รับซื้อเศษวัสดุเพื่อนำกลับไปยังโรงงานผู้ผลิตวัตถุดิบเหล่านั้น
  เพื่อทำการ Recycle ดังนั้นผลกระทบโดยตรงต่อสิ่งแวดล้อม สามารถกล่าวได้ว่ามีอยู่น้อยมาก
  ในขณะเดียวกัน โรงงานที่แหลมฉบัง ซึ่งตั้งอยู่ในเขตนิคมอุตสาหกรรม
  จะต้องทำการตรวจวัดน้ำทิ้ง, การปล่อยกาซ ต่างๆ ออกจากบริษัท
  และรายงานให้ทางนิคมอุตสาหกรรมทราบทุกเดือน
  ซึ่งบริษัทก็สามารถควบคุมค่าต่างๆทางสิ่งแวดล้อมได้เป็นอย่างดี

2.  งานที่ยังไม่ส่งมอบ

  -ไม่มี-

1.  รับจ้างผลิตและประกอบเครื่องปรับอากาศสำหรับอาคารที่อยู่อาศัยและเครื่องทำความเย็น
    (OEM)

1.  ลักษณะผลิตภัณฑ์หรือบริการ

  ผลิตภัณฑ์ของธุรกิจมีลักษณะที่หลากหลายขึ้นอยู่กับความต้องการของลูกค้ากลุ่มต่างๆ
  แต่ผลิตภัณฑ์โดยหลักแล้วจะเป็นจำพวกเครื่องปรับอากาศทั้งแบบติดหน้าต่าง (Window Type),
  แบบแขวนผนัง (Wall Type) แบบฝังใต้ฝ้า (Ducted Type)
  ตลอดจนถึงชุดปรับอากาศขนาดใหญ่ตั้งแต่ 100,000 – 300,000 บีทียู ต่อชั่วโมง
  ซึ่งจุดเด่นของบริษัทในด้านนี้คือการตอบสนองความต้องการของลูกค้าได้มากตามที่ต้องการ
  กล่าวคือ บริษัทสามารถปรับปรุงเปลี่ยนแปลง หรือ แม้กระทั่งออกแบบผลิตภัณฑ์ใหม่
  ให้เหมาะสมตามความต้องการของลูกค้าแต่ละรายได้เป็นอย่างดี

2.  การตลาดและภาวะแข่งขัน

  การทำตลาดของผลิตภัณฑ์

  เนื่องจากบริษัทไม่มีนโยบายที่จะออกผลิตภัณฑ์ที่เป็นตราสินค้าของบริษัทเอง เราจะมุ่งเน้นในธุรกิจ
  OEM (Original Equipment Manufacturer) และ ODM (Original Design
  Manufacturer) โดยเราจะทำการพัฒนาผลิตภัณฑ์ของเรา
  ให้เหมาะสมกับความต้องการของลูกค้าแต่ละราย
  ซึ่งในปัจจุบันเราได้ติดต่อกับลูกค้าในต่างประเทศหลายรายด้วยกัน อาทิ เช่น
  สาธารณรัฐอาหรับเอมิเรสต์ ออสเตรเลีย สหรัฐอเมริกา และ ญี่ปุ่น เป็นต้น

  ผู้ประกอบธุรกิจผลิตเครื่องปรับอากาศในประเทศไทยที่มีขนาดใหญ่และมีศักยภาพเท่าบริษัทฯ
  มีจำนวนไม่มากนัก ส่วนใหญ่จะเป็นโรงงานขนาดเล็กและมีกำลังการผลิตไม่มาก
  ดังนั้นคู่แข่งขันภายในประเทศที่แท้จริงของบริษัทฯ จึงเป็นตัวลูกค้าของบริษัทฯ เอง
  บริษัทฯจึงต้องสามารถผลิตสินค้าให้ได้ด้วยราคาที่ต่ำ คุณภาพที่สูงกว่าและมีประสิทธิภาพที่ดีกว่า
  จึงจะสามารถจูงใจให้ลูกค้ายืนยันให้บริษัทฯ เป็นศูนย์กลางการผลิตเครื่องปรับอากาศได้ตลอดไป

  สำหรับคู่แข่งขันภายนอกประเทศ ส่วนใหญ่เป็นบริษัทจากประเทศจีน
  ซึ่งมีต้นทุนด้านแรงงานที่ต่ำกว่า
  อย่างไรก็ตามกฎหมายสวัสดิการแรงงานของประเทศจีนที่บังคับใช้กับนายจ้างอย่างเข้มงวดมากขึ้น
  ประกอบกับค่าแรงขั้นต่ำของประเทศจีนที่ปรับเพิ่มสูงขึ้น
  ทำให้ความได้เปรียบของคู่แข่งขันจากประเทศจีนลดลง

  กลุ่มลูกค้าเป้าหมาย

  กลุ่ม OEM

  ลูกค้าในกลุ่มนี้ของบริษัทฯประกอบด้วย

  - บริษัท ฟูจิตสึเจนเนอรัล (ประเทศไทย) จำกัด โดยผลิตภัณฑ์ที่บริษัทฯรับจ้าง ประกอบให้เป็น
  เครื่องปรับอากาศแบบติดหน้าต่าง (Window Type) ขนาดตั้งแต่ 8,000 – 27,000
  บีทียูต่อชั่วโมง

  - บริษัทฯแอลจีอิเลคโทรนิคส์ (ประเทศไทย) จำกัด โดยผลิตภัณฑ์ที่บริษัทฯรับจ้างประกอบให้เป็น
  เครื่องปรับอากาศแบบติดกำแพง (Wall Type) ขนาดตั้งแต่ 5,000 – 9,000 บีทียูต่อชั่วโมง

  - บริษัทชาร์ปแอพพลายแอนซ์ (ประเทศไทย) จำกัด โดยผลิตภัณฑ์ที่บริษัทฯรับจ้างประกอบให้เป็น
  ชุดคอนเดนซิ่งยูนิต (Condensing Unit) สำหรับเครื่องปรับอากาศแบบติดกำแพงขนาดตั้งแต่
  5,000 – 9,000 บีทียูต่อชั่วโมง

  กลุ่ม ODM

  ลูกค้าในกลุ่มนี้ของบริษัทฯประกอบด้วย

  - ผู้ผลิตและผู้จำหน่าย เครื่องปรับอากาศที่มีชื่อเสียง ซึ่งในปัจจุบันบริษัทได้
  ทำการพัฒนาผลิตภัณฑ์ร่วมกับลูกค้ากลุ่มนี้ อันได้แก่ JOHNSON CONTROL (AUSTRALIA) (YORK
  BRAND), LG เป็นต้น

  - ผู้ออกแบบ จำหน่ายติดตั้ง และให้บริการระบบปรับอากาศ
  สำหรับโครงการต่างๆในต่างประเทศ ซึ่งลูกค้ากลุ่มนี้จะมีโครงการต่างๆที่รับผิดชอบอยู่
  หลากหลายและมีความต้องการ
  ระบบปรับอากาศที่มีลักษณะเฉลาะสำหรับโครงการนั้นๆซึ่งในกลุ่มนี้บริษัทมีลูกค้ารายสำคัญคือ
  Westair Industries Inc.

  การจำหน่ายและช่องทางการจำหน่าย

  ลักษณะของธุรกิจในกลุ่มนี้จะมีลักษณะการติดต่อธุรกิจโดยตรงระหว่างบริษัทกับลูกค้าเป้าหมาย
  โดยลูกค้าแต่ละรายจะนำความต้องการผลิตภัณฑ์มาคุยกับบริษัทแล้วจากจุดนี้ก็จะพัฒนาต่อยอดออกไปจนกระทั่งเกิดเป็นผลิตภัณฑ์ที่ขายไปยังลูกค้าแต่ละราย

  สัดส่วนการจำหน่ายในประทศและต่างประเทศ

  สำหรับกลุ่มลูกค้า OEM ทั้ง 3 รายนี้ซึ่งมีสัดส่วนรวมกันมากกว่า 90%
  ของธุรกิจประกอบเครื่องปรับอากาศ
  บริษัทฯจะจำหน่ายสินค้าไปยังบริษัทลูกค้าที่อยู่ในประเทศโดยตรง แต่ในส่วนของกลุ่มลูกค้า ODM
  ซึ่งส่วนใหญ่จะอยู่ที่ต่างประเทศ อาทิเช่น สาธารณรัฐอาหรับเอมิเรสต์ ออสเตรเลีย
  สหรัฐอเมริกา และ ญี่ปุ่นเป็นต้น บริษัทฯจะทำการส่งออกสินค้าไปให้ลูกค้าโดยตรง

  ภาวะการแข่งขัน

  ภูมิภาคเอเซีย ยังเป็นภูมิภาคหลักในการผลิต เครื่องปรับอากาศทั้งขนาดเล็กไปจนถึงขนาดใหญ่
  โดยฐานการผลิตเครื่องปรับอากาศที่ใหญ่ที่สุดยังเป็นประเทศจีน
  เนื่องจากมีแหล่งวัตถุดิบเป็นจำนวนมากและผู้ผลิตแบรนด์ต่างๆทั้งหลายที่มีชื่อเสียงในโลกต่างก็มีสาขาหรือโรงงานอยู่ในประเทศจีนแทบทั้งสิ้น

  อย่างไรก็ตาม เครื่องปรับอากาศจากประเทศจีนก็ยังคงมีภาพลักษณ์ ของสินค้าราคาถูก
  คุณภาพยังไม่สู้ดีนัก ในสายตาของผู้บริโภค
  เมื่อเทียบกันแล้วเครื่องปรับอากาศจากไทยดูจะมีภาพลักษณ์ที่ดีกว่า ในกรณีของบริษัทฯ เองนั้น
  ถึงแม้ว่าจะมีคู่แข่ง เป็นจำนวนมาก ในประเทศจีนและยังมีขนาดที่เล็กกว่าแต่บริษัทมีประสบการณ์
  และความชำนาญในอุตสาหกรรมชิ้นส่วน เครื่องปรับอากาศมากกว่า 30 ปี
  มีบุคลากรที่มีความรู้ในการออกแบบและพัฒนา เครื่องปรับอากาศ
  ที่สามารถตอบสนองต่อความต้องการของลูกค้าแต่ละรายได้ ตลอดจนถึงภาพลักษณ์
  ของเครื่องปรับอากาศไทยทำให้บริษัทฯ สามารถแข่งขันกับคู่แข่งทั้งหลายในต่างประเทศได้

  ในขณะที่ผู้ผลิตที่มีชื่อเสียงระดับโลกทั้ง ญี่ปุ่น เกาหลี หรือ อเมริกา
  ถึงแม้ว่าจะมีเทคโนโลยีที่สูงกว่าบริษัทแต่ในขณะเดียวกัน
  ตุ้นทุนการผลิตของบริษัทเหล้านี้ก็สูงด้วยเช่นกัน

  สภาพการแข่งขันในอุตสาหกรรม

  ในส่วนของกลุ่ม OEM การแข่งขันกับผู้ผลิต OEM รายอื่นๆในประเทศยังไม่มี ทั้งนี้เนื่องจากผู้ผลิต
  OEM ในประเทศส่วนใหญ่ยังไม่มีกำลังการผลิตที่มากเพียงพอที่จะรองรับความต้องการของลูกค้าได้
  ที่สำคัญ การที่บริษัทฯมีธุรกิจชิ้นส่วนของเครื่องปรับอากาศเป็นฐานอยู่แล้ว
  ทำให้สามารถควบคุมปัจจัยในการผลิตทั้งในด้านคุณภาพ ราคา และการส่งมอบได้
  ส่งผลให้บริษัทฯมีข้อได้เปรียบเชิงการแข่งขันมากกว่าผู้ผลิต OEM ในประเทศอยู่พอสมควร

  การแข่งขันกับผู้ประกอบการภายในประเทศลักษณะของธุรกิจเครื่องปรับอากาศที่ผลิตเพื่อการส่งออกในลักษณะ
  ODM แบบนี้ มีผู้ประกอบการอยู่หลายรายในประเทศไทย อาทิเช่น บริษัท ยูนิแฟ๊บ, บริษัท
  Bitwise เป็นต้น โดยเกือบทั้งหมดจะเป็นบริษัทของไทย
  ในขณะที่ผู้ผลิตเครื่องปรับอากาศข้ามชาติที่มีชื่อเสียง (เช่น มิตซูบิซิ ไดกิ้น แอลจี ฯลฯ)
  จะไม่เน้นในตลาดส่วนนี้มากนัก

  บริษัทมีคู่แข่งหลายรายซึ่งส่วนใหญ่จะกระจายอยู่ตามเมืองต่างๆ ในประเทศจีน ซึ่งจะเน้นกลยุทธ์
  ด้านราคาถูกเป็นหลัก ในขณะที่บริษัทจะไม่พยายามแข่งขันในด้านราคา
  แต่จะเน้นไปที่การการตอบสนองต่อความต้องการของลูกค้าแต่ละรายเป็นหลัก

3.  การจัดหาผลิตภัณฑ์หรือบริการ

  การผลิต ในปัจจุบัน บริษัทฯ มีโรงงานที่ใช้ผลิตเครื่องปรับอากาศสำหรับการส่งออกโดยตรงอยู่ 1
  แห่งคือโรงงานที่ นิคมอุตสาหกรรมแหลมฉบัง
  และมีบริษัทในกลุ่มที่ใช้ผลิตเครื่องปรับอากาศสำหรับลูกค้าในประเทศอีก 1 แห่ง
  โดยวัตถุดิบส่วนใหญ่จะซื้อมาจากผู้ผลิตภายในประเทศเป็นส่วนใหญ่ โดยแบ่งได้ดั่งนี้

-   คอมเพรสเซอร์ ซื้อมาจากผู้ผลิตในประเทศ เช่น Copeland และ Siam compressor
    และมีบางส่วนที่อาจนำเข้าจากต่างประเทศโดยตรงเช่น SANYO

-   MOTOR ซื้อจากผู้ผลิตในประเทศเป็นหลัก

-   อุปกรณ์แลกเปลี่ยนความร้อน ผลิตขึ้นมาจากกระบวนการผลิตภายในบริษัท

-   ชิ้นส่วนเหล็ก ผลิตขึ้นมาจากกระบวนการผลิตภายในบริษัท

-   ชิ้นส่วนพลาสติก มีทั้งชิ้นส่วนที่ซื้อจากภายนอกบริษัท ( ในประเทศไทย )
    และชิ้นส่วนที่ผลิตจากบริษัทในกลุ่ม
    ซึ่งโดยรวมแล้วบริษัทซื้อวัตถุดิบจากผู้จัดจำหน่ายในประเทศกว่า 80% ของมูลค่าทั้งหมด

  ผลกระทบต่อสิ่งแวดล้อมจากกระบวนการผลิตหรือการกำจัดวัตถุดิบเหลือใช้

  วัตถุดิบที่ใช้ประกอบเป็นเครื่องปรับอากาศโดยส่วนใหญ่ก็จะประกอบด้วย เหล็ก ทองแดง
  อลูมิเนียมและพลาสติก
  ซึ่งเป็นวัตถุดิบเหลือใช้จากกระบวนการผลิตก็จะถูกจำหน่ายออกไปยังผู้รับซื้อเศษวัสดุเพื่อนำกลับไปยังโรงงานผู้ผลิตวัตถุดิบเหล่านั่น
  เพื่อทำการ Recycle ดังนั้นผลกระทบโดยตรงต่อสิ่งแวดล้อม สามารถกล่าวได้ว่ามีอยู่น้อยมาก
  ในขณะเดียวกัน โรงงานที่แหลมฉบัง ซึ่งตั้งอยู่ในเขตนิคมอุตสาหกรรม
  จะต้องทำการตรวจวัดน้ำทิ้ง การปล่อยกาซ ต่างๆ ออกจากบริษัท
  และรายงานให้ทางนิคมอุตสาหกรรมทราบทุกเดือน
  ซึ่งบริษัทก็สามารถควบคุมค่าต่างๆทางสิ่งแวดล้อมได้เป็นอย่างดี

4.  งานที่ยังไม่ได้ส่งมอบ

  -ไม่มี-

2.  อุตสาหกรรมอิเล็คทรอนิคส์ เครื่องซักผ้า และ ผลิตและซ่อมแม่พิมพ์

  4.4.1 อุตสาหกรรมอิเลคทรอนิคส์

  1) ลักษณะผลิตภัณฑ์

  บริษัทฯได้ผลิตชิ้นส่วนโลหะป้อนให้กับลูกค้า เพื่อนำไปประกอบเป็นชุดในอุปกรณ์ระบบอิเลคทรอนิคส์
  โดยชิ้นงานต่าง ๆ ที่บริษัทฯ ผลิตจะเป็นชิ้นงานที่ผ่านการขึ้นรูป โดยการนำอลูมิเนียม เหล็ก
  หรือสแตนเลสมาผ่านกระบวนการขึ้นรูป
  แล้วนำชิ้นส่วนต่างๆมาประกอบเป็นโครงสร้างอุปกรณ์อิเลคทรอนิคส์ประเภทต่างๆตามรูปแบบความต้องการของลูกค้า
  ซึ่งชิ้นส่วนเหล่านี้ต้องการความละเอียดและความแม่นยำสูง

2) การตลาดและภาวะการแข่งขัน

ปัจจุบันงานชิ้นส่วนโลหะขึ้นรูปสำหรับอุตสาหกรรมอิเลคทรอนิคส์นั้น บริษัทมีลูกค้าหลักคือ

  Celestica (Thailand) Co.,ltd และ Delta Electronics (Thailand) PCL.
  ซึ่งเป็นผู้ผลิตที่มียอดการผลิตชิ้นส่วนทางอิเลคทรอนิคส์ที่อยู่ในอันดับต้น ๆ ของประเทศไทย
  สำหรับตลาดของสินค้าสำเร็จรูปผลิตภัณฑ์อิเลคทรอนิคส์ส่วนใหญ่จะเป็นลูกค้าในแถบอเมริกา
  และในภาคพื้นเอเชีย

  ถึงแม้ในปัจจุบันการแข่งขันที่เกิดขึ้นจากชิ้นส่วนที่มาจากประเทศจีนซึ่งมีราคาถูกกว่า
  แต่ไม่เป็นปัจจัยที่กระทบต่อธุรกิจส่วนนี้ของบริษัทมากนัก
  สืบเนื่องจากชิ้นส่วนที่ลูกค้าต้องการเป็นงานที่ต้องมีความละเอียดสูงซึ่งบริษัทสามารถควบคุมคุณภาพได้ตามที่ลูกค้าต้องการ
  อีกทั้งความได้เปรียบในเรื่องของระยะเวลาการส่งมอบที่เร็วกว่า
  ในกรณีที่ความต้องการของลูกค้ามีความผันผวน

  3) กรรมวิธีการผลิต

  บริษัทฯได้รับจ้างผลิตชิ้นส่วนเพื่อนำไปประกอบเป็นชุดในอุปกรณ์ระบบอิเลคทรอนิคส์
  โดยชิ้นงานต่าง ๆ ที่บริษัทฯ ผลิตจะเป็นชิ้นงานที่ผ่านการขึ้นรูป โดยการนำอลูมิเนียม เหล็ก
  หรือสแตนเลสมาผ่านกระบวนการขึ้นรูป โดยใช้ Turret Punch Machine, Laser Cut
  Machine, CNC Bending Machine, Spot Machine
  และเมื่อผ่านกระบวนการขึ้นรูปเสร็จเรียบร้อยก็จะนำชิ้นงานบางส่วนมาทำการชุบ พ่นสี และ
  Screen ชิ้นงาน แล้วนำชิ้นส่วนต่างๆ
  มาประกอบเป็นโครงสร้างอุปกรณ์อิเลคทรอนิคส์ประเภทต่าง ๆ
  ตามรูปแบบความต้องการของลูกค้า
  และผ่านกระบวนการในการตรวจสอบคุณภาพอย่างละเอียดก่อนส่งมอบให้ลูกค้า
  เพื่อนำไปประกอบเป็นผลิตภัณฑ์สำเร็จรูปที่โรงงานประกอบของลูกค้าก่อนส่งมอบถึงมือผู้บริโภคต่อไป

  []

  4.4.2 อุตสาหกรรมเครื่องซักผ้า

  1) ลักษณะผลิตภัณฑ์

  ชิ้นส่วนโลหะ ที่บริษัทฯผลิตสำหรับผู้ผลิตเครื่องซักผ้า
  ส่วนใหญ่จะเป็นงานขึ้นรูปโดยผ่านขบวนการตัด เจาะ พับ เชื่อม
  และพ่นสีเพื่อใช้เป็นโครงภายนอกของเครื่องซักผ้าโดยใช้เครื่องจักรที่มีคุณภาพและความแม่นยำสูงเช่น
  เครื่อง Turret Punch, CNC Bending Machine เป็นต้น

  2) ด้านการตลาดและภาวะการแข่งขัน

  ปัจจุบันเครื่องซักผ้านับเป็นอุปกรณ์ที่อำนวยความสะดวกสบายให้กับผู้ที่ใช้เวลาส่วนใหญ่อยู่กับการทำงาน
  เพราะในขณะที่เครื่องซักผ้าทำงาน ผู้ใช้สามารถที่จะนำช่วงเวลาดังกล่าวไปทำงานอย่างอื่นได้
  เท่ากับว่าผู้ใช้สามารถได้งานมากกว่า 2 อย่างในช่วงเวลาเดียวกัน

  อุตสาหกรรมเครื่องซักผ้าในประเทศไทย ปัจจุบันก็มีการแข่งขันกันสูง ไม่ว่าจะเป็นค่ายญี่ปุ่น
  ค่ายเกาหลี ค่ายของจีน ค่ายอเมริกาและอื่น ๆ ต่างก็ผลิตสินค้าออกมาจำหน่าย
  แข่งขันอยู่ตลอดเวลา สำหรับลูกค้าของบริษัทฯ อันได้แก่ Electrolux (Thailand) ในปี
  2552 ยอดการผลิตช่วงต้นปี ถูกผลกระทบจากสภาวะเศรษฐกิจ ทำให้ยอดการผลิตลดลง
  และเริ่มเข้าสู่สภาวะปกติช่วงปลายปี 2552

  ตลาดของเครื่องซักผ้า Electrolux (Thailand) ส่วนใหญ่ผลิตเพื่อส่งออกไปยังแถบยุโรป
  และได้กระจายสินค้าต่อไปยังผู้บริโภคอีกครั้ง
  เพราะฉะนั้นภาวะการแข่งขันในประเทศไทยที่มีการแข่งขันสูงจึงไม่ส่งผลกระทบต่อบริษัทฯ
  ทั้งนี้เพราะตลาดของลูกค้า Electrolux (Thailand) เป็นตลาดที่ผลิตเพื่อส่งออกเป็นหลัก

  3) กรรมวิธีการผลิต

  บริษัทฯ ได้รับจ้างผลิตชิ้นส่วนโลหะขึ้นรูป โดยการนำเหล็กแผ่นมาผ่านกระบวนการแปรรูป โดยใช้
  Turret Punch Machine และ CNC Bending Machine แปรรูปเป็นชิ้นงานต่าง ๆ
  ตามความต้องการที่ลูกค้ากำหนดมา หลังจากนั้นชิ้นงานบางส่วนก็จะถูกนำไปผ่านกระบวนการพ่นสี
  เสร็จแล้วชิ้นงานจะต้องถูกตรวจสอบคุณภาพก่อนนำส่งไปยังโรงงานประกอบ พร้อมกับชิ้นส่วนอื่น ๆ
  เพื่อผลิตเป็นสินค้าสำเร็จรูปผลิตภัณฑ์เครื่องซักผ้า ส่งให้ผู้บริโภคต่อไป

  []

  4.4.3 ผลิตและซ่อมแม่พิมพ์

  1) ลักษณะผลิตภัณฑ์

  เมื่อเรามองดูรถยนต์ และเครื่องใช้ไฟฟ้าต่างๆ รอบตัวเรา
  จะเห็นว่าประกอบไปด้วยชิ้นส่วนต่างๆนับเป็นพันๆ ชนิด ซึ่งในบรรดาชิ้นส่วนที่เป็นแผ่นโลหะ
  หรือพลาสติกซึ่งมีจำนวนเป็นหลายร้อยชิ้นนั้น มีความจำเป็นที่ต้องใช้แม่พิมพ์เพื่อใช้ในการผลิต
  จึงเห็นได้ว่า อุตสาหกรรมการผลิตแม่พิมพ์ขึ้นรูปโลหะ และ การผลิตแม่พิมพ์พลาสติก
  เป็นอุตสาหกรรมต้นน้ำหลัก ที่มีความสำคัญเป็นอย่างยิ่งในอุตสาหกรรมการผลิตรถยนต์
  และอุตสาหกรรมการผลิตเครื่องใช้ไฟฟ้า

  2) การตลาดและภาวะการแข่งขัน

  ธุรกิจการผลิตแม่พิมพ์ขึ้นรูปโลหะและพลาสติกในประเทศไทย
  ได้เจริญเติบโตมากับอุตสาหกรรมการผลิตต่างๆ ในประเทศไทยมานาน
  แต่เพิ่งได้รับการพัฒนาและส่งเสริมให้มีเทคโนโลยี่ที่ดีขึ้นไม่นานมานี้
  ทำให้มีบริษัทผู้ผลิตแม่พิมพ์บางส่วนได้พัฒนาความสามารถในการผลิตให้มีมาตรฐานสูงขึ้น
  แต่ยังมีจำนวนไม่มากนัก

  ในธุรกิจการทำแม่พิมพ์เป็นธุรกิจที่ต้องดำเนินการควบคู่ได้กับอุตสาหกรรมการผลิตชิ้นส่วนโลหะขึ้นรูป
  และ ชิ้นส่วนการผลิตพลาสติก ซึ่งบริษัทได้ดำเนินการด้านตลาดควบคู่ไปกับบริษัทในกลุ่มของ SNC
  ทำให้บริษัทสามารถให้บริการลูกค้าได้ครบวงจร
  ตั้งแต่การผลิตแม่พิมพ์ไปจนถึงการผลิตชิ้นส่วนตามที่ลูกค้าต้องการได้

  3) กรรมวิธีการผลิต

  การผลิตแม่พิมพ์ เริ่มตั้งแต่การออกแบบชิ้นส่วนต่างๆ ซึ่ง ปัจจุบันใช้เหล็กเป็นส่วนประกอบหลัก
  โดยเหล็กแต่ละชิ้นจะได้รับการขึ้นรูปตามแบบ โดยเครื่องจักรต่างๆ เช่น เครื่องกลึง เครื่อง
  CNC เครื่อง Wire Cut เครื่อง EDM เป็นต้น หลังจากนั้น ก็นำชิ้นส่วนต่างๆ
  มาประกอบกันเป็นแม่พิมพ์

  4) ด้านวัตถุดิบ

  การผลิตแม่พิมพ์จะมีปัญหาในเรื่องเวลาการสั่งซื้อวัตถุดิบ
  เนื่องจากวัตถุดิบที่ใช้ในการผลิตส่วนใหญ่จะเป็นแผ่นเหล็กสำเร็จ (Finishing Plate)
  ซึ่งมีผู้ผลิตในประเทศไทยจำนวนไม่มาก และเป็นการผลิตแบบ Made to Order
  นอกจากนี้ชิ้นส่วนบางชิ้นยังต้องนำไปผ่านกระบวนการชุบผิว เพื่อให้มีความแข็ง หรือมีความลื่น
  ซึ่งเป็นกระบวนการที่ต้องใช้เวลานาน
  ซึ่งสามารถแก้ไขโดยการจัดลำดับการผลิตชิ้นส่วนให้สัมพันธ์การความต้องการใช้งานได้ระดับหนึ่ง

  5) ด้านเครื่องจักร

  บริษัทได้ใช้ เครื่องจักรที่มีประสิทธิภาพและมีความเที่ยงตรงสูงจาก ญี่ปุ่นและ ไต้หวัน
  มาทำการผลิตชิ้นส่วน
  โดยใช้ระบบคอมพิวเตอร์ส่งผ่านข้อมูลในการออกแบบมาที่เครื่องจักรโดยตรงทำให้สามารถผลิตชิ้นส่วนที่ความเที่ยงตรงสูง
  และยังมีระบบการบำรุงรักษาเครื่องจักรเป็นอย่างดี
  ทำให้เครื่องจักรสามารถใช้งานได้ดีอยู่ตลอดวลา

  6) ด้านแรงงานและการผลิต

  การผลิตแม่พิมพ์ เป็นอุตสาหกรรมที่ต้องใช้พนักงานที่มีประสบการณ์ และมีความเชี่ยวชาญสูง ไม่ว่า
  จะเป็นการออกแบบ หรือ การใช้เครื่องจักร รวมไปถึงการประกอบมาพิมพ์ ถึงแม้บริษัท
  จะเพิ่งเปิดดำเนินการมาไม่นาน แต่ก็ได้รวบรวมบุคคลากรที่มีประสบการณ์
  และความสามารถสูงมาครบทุกด้าน
  นอกจากนี้บริษัทยังมีแผนงานที่จะนำเอาระบบคอมพิวเตอร์มาช่วยในการออกแบบ
  เพื่อให้การออกแบบทำได้รวดเร็วและถูกต้อง ซึ่งทำให้สามารถลดเวลาการผลิตลงได้